– Det er tatt ut tiltale om forsettlig drap under særdeles skjerpende omstendigheter, sier statsadvokat Benedicte Hordnes til NRK.

STATSADVOKAT: Benedicte Hordnes. Foto: Jon Bolstad / NRK

Hun har i dag tatt ut tiltale i Monika-saken. Statsadvokaten varsler at de vil be om forvaringsdom for den litauiske 33-åringen når rettssaken kommer opp.

– Vi mener vanlig fengselsstraff ikke vil være tilstrekkelig for å verne samfunnet. Vi anser ham som farlig, sier Hordnes.

Hun sier følgende om hvorfor påtalemyndigheten mener drapet er utført under særdeles skjerpende omstendigheter:

– Det er begått mot et lite barn, en 8-åring som var alene hjemme. Og så er det jo måten drapet er begått på, og at han har hengt henne opp på en måte som gjorde at det kunne se ut som om det var et selvdrap, sier statsadvokaten.

LETTET: Monikas mor Kristina Sviglinskaja, og bistandsadvokat Stig Nilsen på Statsadvokatens kontor i dag. Foto: Privat

Monika-saka i Bergen Foto: Privat / NTB scanpix Ekspandér faktaboks Bakgrunn: 14. november 2011 blir Monika Sviglinskaja (8) funnen død av mor si i ein sokkelleilegheit i Sund kommune på Sotra i Hordaland.

Ni månader seinare, 15. august 2012, legg politiet vekk saka. Konklusjonen til politiet er at jenta døde av skader ho har påført seg sjølv.

Desember 2013: I forbindelse med ei anna sak, kjem ein etterforskar i bergenspolitiet over Monika-saka. Han varslar, i følge Bergens Tidende, næraste leiar og meiner saka må bli opna på nytt. I midten av januar vert det bestemt å ikkje gjenopne saka.

23. april 2014: Mora sin bistandsadvokat, Stig Nilsen, krev at saka vert opna på ny. Han meiner saka er blitt lagt vekk på feil grunnlag. I mai opnar bergenspolitiet saka på nytt, og Kripos koplast inn.

I juni melder mora til Monika politiet til spesialeininga for politisaker. Dei skal vurdere om politiet gjorde noko straffbart då dei la vekk saka i 2012.

21. oktober 2014 blir ein 32 år gamal mann arrestert og sikta for drap på Monika (8). Politiet har analysert tekniske spor på nytt. Åtteåringen vart funne død med eit belte rundt halsen, og politiet har fått DNA-treff frå 32-åringen på beltet. Mannen nektar straffskuld. Uavklara omstende rundt dødsfallet: Det er registrert fleire ubesvarte oppringingar frå Monika (8) sin mobiltelefon den dagen ho vart funne død, på berre nokre få minutt. Då mora prøvde å ringe tilbake ein time seinare fekk ho ikkje svar. Mobilen til jenta er aldri funne.

Uavhengig av kvarandre har to vitne fortalt politiet at dei såg ein person i området ved huset i det aktuelle tidsrommet.

Inngangsdøra til leilegheita hadde fått eit sirkelforma hol i glaset. Krimteknikarar skal ha slått fast at glaset vart knust frå utsida. Ein rekonstruksjon synte at det var mogleg å stikke ei hand gjennom glaset og opne inngangsdøra utanfrå.

Leilegheita var i uorden: Fleire glas med krydder var tømt utover kjøkkenet og stova. I tillegg oppdaga mora at fleire verdigjenstandar mangla frå leilegheita.

Det er funne både DNA og fingeravtrykk på åstaden. Politiet meiner det samsvarar med DNA og fingeravtrykk frå den no sikta ekssambuaren. Mannen sin forsvarar meiner spora kan knyttast til tida han budde i leiligheita.

Trusler og sjikane

Det var 14. november 2011 at 8-åringen ble funnet død i hennes og morens leilighet i Sund utenfor Bergen, der også 33-åringen tidligere hadde bodd.

Av tiltalen går det frem at Statsadvokaten mener Monikas tidligere stefar brøt seg inn i leiligheten, sannsynligvis ved bruk av øks, før han kvelte 8-åringen.

Statsadvokaten mener altså som politiet at drapet skjedde under særdeles skjerpende omstendigheter.

33-åringen knøt et belte rundt Monikas hals, for så forvolde hennes død ved enten å stramme til eller henge beltet i et dørhåndtak, ifølge tiltalen.

33-åringen er også tiltalt for å stjålet flere av Monikas mor, Kristina Sviglinskaja, sine private eiendeler under det samme besøket i leiligheten, samt for å ha stått bak sjikanerende og truende e-poster, facebook-meldinger og telefoner til moren både før og etter drapet.

TILTALT: Den 33 år gamle litauiske eks-stefaren til Monika Sviglinskaja.

– Et avgjørende øyeblikk

Kristina Sviglinskaja ble informert om tiltalen under et møte hos Statsadvokaten i Hordaland i dag.

Moren har hele tiden vært overbevist om at datteren ikke tok sitt eget liv, og at det var 33-åringen, hennes tidligere samboer, som sto bak datterens død.

Tiltalen er i tråd med det moren mener har skjedd i saken, sier bistandsadvokat Stig Nilsen til NRK.

– Min klient er veldig tilfreds og lettet, og ser frem til at saken nå kommer opp, etter en veldig lang venteperiode. Det er dette hun har ventet og håpet på gjennom hele prosessen, så dette er et avgjørende øyeblikk for henne.

– Har hun etter pågripelsen vært redd for at det ikke skulle bli tatt ut tiltale?

– Ja, det har hele tiden vært en usikkerhet og en tvil der, så hun er veldig glad for at hun i dag har fått bekreftet at det blir tatt ut tiltale, sier Nilsen.

Han forteller at moren er forberedt på å forklare seg i rettssaken.

FORVARER 33-ÅRINGEN: Advokat Aasmund Olav Sandland. Foto: Lars Erik Skrefsrud / NRK

Forsvareren har bedt om mer etterforskning

Den 33-årige litaueren er tidligere voldsdømt, noe som også er en del av begrunnelsen for statsadvokatens forvaringsønske.

Forsvareren hans, Aasmund Sandland, sier til NRK at han fortsatt nekter straffskyld. Med tanke på forhistorien, der saken ble henlagt som selvdrap, før den ble gjenopptatt etter påtrykk fra etterforskeren Robin Schaefer, er 33-åringen imidlertid ikke overrasket over tiltalen, sier Sandland.

– Han har vært forberedt på at det ville komme en tiltale. Med forhistorien hadde det vært oppsiktsvekkende om det ikke hadde blitt tatt ut tiltale. Påtalemyndigheten har nærmest vært programforpliktet, det hadde nærmest blitt en skandale hvis de ikke hadde tatt ut tiltale, tror forsvareren.

Han mener det er flere momenter i saken som ikke er godt nok utredet, og forteller at han senest tirsdag ba politiet om å gjennomføre flere etterforskningsskritt, blant annet knyttet til DNA, fingeravtrykk og tidspunkt for dødsfallet.

– Jeg forventer at de blir gjennomført. Vi ser også frem til at rettssaken begynner, for det er en rekke steiner i denne saken som fremdeles ikke er snudd, sier Sandland.

– Det er en rekke forhold som peker mot at det ikke er han som er gjerningsperson. Det er også forhold som peker mot at det ikke var så uriktig, det politiet kom fram til i 2012, sier forsvareren.